LIETUVOS RESPUBLIKOS AMBASADA DANIJOS KARALYSTĖJE IR ISLANDIJAI

**AKTUALIOS EKONOMINĖS INFORMACIJOS SUVESTINĖ**

2023 m. balandžio 15 d. – gegužės 5 d.

|  |  |  |  |
| --- | --- | --- | --- |
| **DATA** | **PATEIKIAMOS INFORMACIJOS APIBENDRINIMAS** | **INFORMACIJOS ŠALTINIS** | **PASTABOS** |
| **Informacija, susijusi su Rusijos karu Ukrainoje** |
| **04-26** | **Danija pasirašė 5 metų trukmės susitarimą su Ukraina,** siekiant padėti karo nuniokotai šaliai atstatyti sunaikintus vėjo energetikos pajėgumus ir sustiprinti jos nepriklausomybę nuo Rusijos energetikos srityje. Kol kas nė viena šalis, besiribojanti su Juodąja jūra, neįrengė vėjo jėgainių atviroje jūroje, tačiau Larsas Aagaardas, Danijos Klimato, energetikos ir paslaugų ministras, įsitikinęs, kad „atėjus laikui“ investicijų atsiras, o Europos vėjo pramonė parems tokius planus. | [**Climate Minister signs energy agreement with Ukraine**](https://kefm.dk/aktuelt/nyheder/2023/apr/danmark-skal-hjaelpe-ukraine-med-at-udbygge-med-land-og-havvind) |  |
| **04-27** | **Velux, stogo langų rinkos lyderis, Ukrainoje pradėjo savo Velux Touch langų valdymo sistemų gamybą.** „Velux“ pernai vasarį po Rusijos invazijos į Ukrainą nutraukė visas operacijas Rusijos Federacijoje ir Baltarusijoje. Nuo tada bendrovė suteikė Ukrainai finansinę pagalbą per „The Velux Foundations“, paaukodama 25 mln. DKK 18 tarptautinių humanitarinių organizacijų, padedančių ukrainiečiams, 5 mln. DKK – išsaugoti kultūros paveldui ir muziejams, 5 mln. DKK – stipendijų programai Ukrainos mokslininkams.  | [**Velux launches factory in Ukraine**](https://en.interfax.com.ua/news/economic/906196.html) |  |
| **05-02** | **Po pranešimų, kad Danijos valstybės locmanų laivų tarnyba „DanPilot“ daug kartų padėjo tanklaiviams, gabenusiems Rusijos naftą už milijonus dolerių per Danijos teritorinius vandenis, verslo ministras Mortenas Bødskovas buvo iškviestas į parlamento konsultaciją, kad pateiktų paaiškinimą.** Teigiama, kad „Danpilot“ per Danijos teritorinius vandenis nukreipė mažiausiai 59 Rusijos laivus, gabenančius naftą, kurios numatoma vertė yra 11–18 mlrd. DKK nuo ES sankcijų paskelbimo Rusijai pradžios. **Tiek „Danpilot“, tiek Danijos jūrų laivybos administracija tvirtina esantys įsitikinę, kad sankcijos nebuvo pažeistos.** | [**Business Minister to face grilling on help for Russian oil tankers**](https://nyheder.tv2.dk/samfund/2023-04-27-partier-vil-stoppe-dansk-stoette-til-russisk-olieeksport) |  |
| **05-03** | **Parlamentas skyrė dar 1,7 mlrd. Danijos kronų (245 mln. USD) karinei pagalbai Ukrainai – tai didžiausias Danijos įnašas iki šiol. Pastaroji karinė pagalba apima išminavimo mašinas, amuniciją ir finansinę paramą oro gynybai.** Danija kartu su Nyderlandais praėjusį mėnesį susitarė siųsti 14 tankų „Leopard 2“ į Ukrainą. | [**New DKK 1.7bn arms deal for Ukraine**](https://nyheder.tv2.dk/politik/2023-05-02-danmark-sender-stoerste-donation-nogensinde-til-ukraine) |  |
| **Energetikos sektoriaus aktualijos** |
| **04-19** | **Danijos Vyriausybė surengė „žaliąjį“ viršūnių susitikimą („Green Summit“) ministrės pirmininkės rezidencijoje Marienborge aptarti žaliosios pertvarkos ir išgirsti naujausias vyriausybės klimato iniciatyvas**. Verslo vadovams, ekspertams, interesų organizacijoms ir įstatymų leidėjams Ministrė pirmininkė Mette Frederiksen, gynybos ministras Troels Lund Poulsen ir Klimato, energetikos ir paslaugų ministras Lars Aagaard pristatė Danijos iniciatyvas: masinis vėjo jėgainių vystymas jūroje, iki 30 procentų Danijos teritorinių vandenų rezervuojant jūros vėjo jėgainėms, taip pat įmonėms turi būti leista įrengti dar daugiau vėjo turbinų viename kvadratiniame metre jūros dugne. | [**Offshore wind tops the agenda at green summit**](https://www.bt.dk/politik/indkalder-til-doorstep-vil-praesentere-en-raekke-nye-klimatiltag) |  |
| **04-20** | **LEGO, didžiausia pasaulyje žaislų gamintoja, „Novo Nordisk“, vertingiausia Danijos įmonė, ir Danijos AEI projektu vystytoja „European Energy“ pasirašė novatorišką susitarimą, kad plastiko gamyboje iškastinio kuro medžiagas pakeistų ekologiška alternatyva, kurią įgalina Power-to-X technologija.** „Novo Nordisk“ ir „LEGO“ yra vieni didžiausių Danijos plastiko vartotojų – LEGO – savo ikoninių statybinių kaladėlių pavidalu, o „Novo“ gamina milijonus insulino „pieštukų“ savo diabeto produktams.**Danijos energetikos agentūra (DEA) taip pat pasklebė viešąjį pirkimą statyti ir eksploatuoti Power-to-X projektus. Per konkursą – pirmąjį tokio pobūdžio Danijoje ir pasaulyje – buvo skirta 1,25 mlrd. Danijos kronų (167,7 mln. EUR) valstybės paramai „Power-to-X“ gaminti žaliojo vandenilio pavidalu.** | [**Leading companies embrace power-to-X technology**](https://www.offshorewind.biz/2023/04/19/denmark-launches-worlds-first-power-to-x-tender/) |  |
| **04-20** | **Vyriausybė įsitikinusi, kad Danija gali pasiekti savo ambicingą tikslą iki 2025 m. 50 % sumažinti šiltnamio efektą sukeliančių dujų kiekį, skatindama automobilių ir sunkvežimių savininkus naudoti daugiau biokuro: vyriausybė įves paskatas ir subsidijas naudoti biokurą**. „Žaliosios“ organizacijos ir aktyvistai tam prieštarauja, nes biokuras daugiausia gaminamas, naudojant rapsų aliejų, soją ir cukrų, todėl pasėlius reikia auginti kitose užsienio vietovėse, o tai kenkia klimatui, kadangi naikinami atogrąžų miškai ir pelkės. | [**Biofuels key to CO2 reductions**](https://nyheder.tv2.dk/samfund/2023-04-19-regeringen-vil-na-klimamal-for-2025-med-biobraendstoffer) |  |
| **04-21** | **Aplink praėjusių metų Baltijos jūroje įvykusių dujotiekių sprogimų vietą nustatyta neplaukiojimo zona panaikinta. Vadovaudamasi Danijos energetikos agentūros rekomendacija, Danijos jūrų administracija (DMA) paskelbė, kad laivams plaukioti rajone nebėra pavojinga, tačiau inkarų tvirtinimas, žvejyba ir jūros dugno darbai per vieną jūrmylę (1,85 km) nuo nuotėkio nėra rekomenduotini dėl „povandeninių kliūčių“.** | [**Maritime Authority lifts exclusion zone around pipelines site**](https://www.reuters.com/world/europe/denmark-lifts-sailing-restrictions-near-nord-stream-pipeline-leaks-2023-04-20/) |  |
| **04-24** | **Ministrė pirmininkė Mette Frederiksen dalyvavo viršūnių susitikime Ostende, Belgijoje, kur devynių šalių (JK, Norvegija, Belgija, Danija, Prancūzija, Vokietija, Airija, Nyderlandai ir Liuksemburgas) vadovai susitinko aptarti galimybių padidinti vėjo energijos gamybą Šiaurės jūroje: pasirašytoje deklaracijoje teigiama, kad** [**bus siekiama, jog iki šio dešimtmečio pabaigos Šiaurės jūroje būtų pastatyta pakankamai vėjo jėgainių, kad būtų galima pagaminti bent 120 gigavatų (GW) elektros energijos, o iki 2050 m. – bent 300 GW.**](https://www.premier.be/en/north-sea-summit-23-declaration)Šiaurės jūros viršūnių susitikimas surengtas antrą kartą. Praėjusiais metais viršūnių susitikime dalyvavo Belgija, Danija, Vokietija ir Nyderlandai. | [**PM heads for energy summit in Belgium**](https://klimamonitor.dk/nyheder/art9318061/Ni-lande-vil-fordoble-m%C3%A5let-om-havvind-i-Nords%C3%B8en) |  |
| **04-26** | **Pagrindinis Islandijos energetikos transformacijos aspektas yra atsinaujinančios energijos naudojimo transporto srityje tyrimas.** Šiuo metu kelių transportas Islandijoje sudaro apie 20 % viso Islandijos išmetamo ŠESD kiekio. Iš šių 20 % apie 15 % šiltnamio efektą sukeliančių dujų išmetama iš krovininių transporto priemonių. | [**What is Iceland’s target for biofuels as a share of motor fuels by 2030?**](https://www.icelandreview.com/ask-ir/what-is-icelands-target-for-biofuels-as-a-share-of-motor-fuels-by-2030/) |  |
| **04-28** | **Balandžio 24-27 d. Kopenhagoje vyko didžiausia Vėjo energetikos konferencija regione „Wind Europe“ - 15.000 dalyvių (prieš tai organizuotoje - 10.000)**, vicepremjerai, ministrai, per 480 įmonių paroda, 20 bioįvairovės NGO, per 11 gynybos ministerijų atstovų. Pirmąkart daryta su Green Power Denmark (vadovas - Kristian Jensen, buvęs UR ministras, liberalas). Konf vyko tuoj po 9 šalių energetikos viršūnių susitikimo BE (Ostende), kuris savo ruožtu buvo pernai DK, Esbjerg organizuoto 4 šalių samito apie Šiaurės jūros vėjo energetiką follow-up. **Konferencijoje dalyvavo Lietuvos delegacija: ENMIN viceministrė D. Garbaliauskaitė+1, Lietuvos energetikos agentūros vadovas V.Poderys+1, Klaipėdos naftos ir TGS Baltic atstovai.** Konferencijos leitmotyvas - stipri parama Ukrainai (pasirašytas dvišalis energetikos MoU tarp DK ir UA) išsivadavimas nuo RU energetikos, problematiškas Kinijos dominavimas ir "derisking" poreikis europinių technologijų gyrimas/skatinimas. **Viceministrė dalyvavo panelyje apie jūrinį vėją"Offshore wind: turning huge ambition into reality“, pristatė Lietuvos planus jūrinio vėjo energetikos srityse, dalyvavo susitikimuose su European Energy A/S, Copenhagen Infrastructure Partners, Copenhagen Offshore Partners, Vestas, TERMA Group, RWE.** |  |  |
| **05-02** | **Danijos Vyriausybė svarsto galimybę uždrausti bet kokį laivybos eismą netoli jūros vėjo jėgainių Danijos teritoriniuose vandenyse ir įvesti pakrančių vandenyse „saugos zonas“.** Svarstymai suaktyvėjo po neseniai pasirodžiusio dokumentinio filmo „Šešėlių karas“, kuriame atskleista, kaip Rusijos laivai, užsimaskavę žvejybos traleriais ir tyrimų laivais Šiaurės jūroje atlieka povandeninį stebėjimą. Dokumentiniame filme Danijos visuomeninis transliuotojas DR, bendradarbiaudamas su Norvegijos, Švedijos ir Suomijos televizijos stotimis, gavo perimtą Rusijos karinio jūrų laivyno radijo ryšį, kuris atskleidė, kad Šiaurės šalių vandenyse plaukiojantys Rusijos „laivai vaiduokliai“ išjungia automatinę identifikavimo sistemą (AIS). siųstuvus, todėl jų vietos nėra bendrinamos. Praėjusių metų lapkritį DR prie Sjælands Odde krantų aptiko Rusijos laivą „Admiral Vladimirsky“, kuris oficialiai įtrauktas į ekspedicinio okeanografinio laivo arba povandeninių tyrimų laivo sąrašą, tačiau, pasak DR, yra Rusijos šnipų laivas, perduodantis pranešimus karinio jūrų laivyno bazei.[Kremlius atmetė danų teiginius, kad Rusija tariamai rengia vėjo jėgainių ir ryšių kabelių sabotavimo programą Danijos, Norvegijos, Suomijos ir Švedijos vandenyse.](https://tass.com/politics/1606523)[Ekspertai (Karinis analitikas Jensas Wenzelis Kristoffersenas iš Kopenhagos universiteto ir Danijos karališkojo gynybos koledžo kibernetinio saugumo docentas Tobiasas Liebetrau) vertina, kad Danijos vėjo jėgainės jūroje yra „labai atviros ir labai neapsaugotos“, todėl galėtų laisvai tapti taikinių, siekiantiems pakenkti infrastruktūrai.](https://www.dr.dk/nyheder/indland/moerklagt/er-kritisk-infrastruktur-i-danmark-beskyttet-det-klare-svar-er-nej) Danijai reikia daugiau „jūrų patrulių ir povandeninių stebėjimo bepiločių orlaivių, galinčių stebėti, kas vyksta giluminėje jūroje.“ O „Nord Stream“ dujotiekių sabotažą reikėtų vertinti kaip „pažadinimo skambutį“ (wake-up-call).  | [**Government exploring ban on shipping traffic close to offshore wind farms following Russia revelations**](https://www.bt.dk/politik/minister-overvejer-sejlforbud-naer-havvindmoeller-efter-spionagesag) |  |
| **05-02** | **A.P. Moller – Maersk (APM) šią vasarą paleis pirmąjį pasaulyje konteinerinį laivą, varomą žaliuoju metanoliu.** 172 metrų ilgio laivas šią vasarą išplauks iš „Hyundai Mipo“ laivų statyklos Korėjoje ir leisis į savo pirmąją kelionę į Kopenhagą, kur sustos prie pat „Maersk“ būstinės Kopenhagoje. APM siekia, iki 2040 m. laivybos verslas taptų klimatui neutralus.  | [Maersk celebrates world’s first green methanol vessel](https://www.soefart.dk/article/latest.html) |  |
| **Bendra ekonominė informacija** |
| **04-19** | **2013 m. pristatyta „MobilePay“ skaitmeninė piniginė Danijoje, turinti daugiau nei keturis milijonus vartotojų, veikia nuostolingai, todėl svarstoma galimybė įvesti mokestį programėlės naudotojams.** | [MobilePay fee?](https://nyheder.tv2.dk/samfund/2023-04-13-topchef-abner-for-gebyr-pa-mobilepay-betalinger) |  |
| **04-19** | Nors siaučianti infliacija per pastaruosius kelis mėnesius sumažėjo, **vidutinė šeima su vaikais Danijoje kiekvieną mėnesį turi išleisti 2 600 DKK (380 USD) daugiau**, kad išlaikytų tokį patį gyvenimo lygį kaip prieš 12 mėnesių. | [Inflation costs families DKK2,600 per month](https://www.bt.dk/forbrug/prisstigning-paa-2600-kroner-om-maaneden-denne-gruppe-rammes-saerligt-haardt) |  |
| **04-19** | Pastangos paskatinti Islandijos žvejybą pasinaudoti Islandijai skirtomis Atlanto paprastųjų tunų sugavimo kvotomis dar nepasirodė vaisingos. Nors tunai brangūs, norint, kad tunų žvejyba būtų pelninga, reikalingi specializuoti laivai. Užsienio laivų frachtavimui siekiant įgyti tunų žvejybos patirties Islandijos žvejybos pramonėje, reikės Tarptautinės Atlanto tunų apsaugos komisijos leidimo. | [Amendment Not Sufficient to Encourage Tuna Fishing](https://www.icelandreview.com/news/amendment-not-sufficient-to-encourage-tuna-fishing/) |  |
| **04-21** | **800 darbuotojų bus atleista po to, kai Danish Crown, didžiausia pasaulyje kiaulienos eksportuotoja, paskelbė apie savo 100 metų senumo skerdyklos Sæby mieste, Jutlandijoje, uždarymą.** Vadovybės teigimu, per pastaruosius metus skersti skirtų kiaulių skaičius sumažėjo 10 proc., todėl gamykla patyrė didžiulių nuostolių. | [Danish Crown fires 800 due to lack of pigs](https://nordjyske.dk/nyheder/hjoerring/katastrofe-slagteriet-i-saeby-lukker-800-arbejdspladser-ryger/4354788) |  |
| **04-21** | **Manoma, kad mažiausiai vienas iš 50 Rusijos laivų, įtariamų vykdęs šnipinėjimą teisėtuose Šiaurės šalių vandenyse, taip pat veikė Islandijoje.** | [Russian Trawler Suspected of Espionage](https://www.icelandreview.com/news/russian-trawler-suspected-of-espionage/) |  |
| **04-21** | **Danija užima pirmąją vietą 2023 m. Pasaulio pilietybės ataskaitoje**, kurioje pagal saugumą, gyvenimo kokybę, ekonomines galimybes, pasaulinį mobilumą ir finansinę laisvę yra vertinamos 188 šalys.  | [Denmark tops citizenship report](https://csglobalpartners.com/world-citizenship-report/) |  |
| **04-25** | **Danijos Vyriausybė pristatė 2023 metų biudžetą**, kurį finansų ministras Nicolai Wammenas apibūdino kaip „griežtą fiskalinių išlaidų planą“, kuriuo siekiama padėti sumažinti sparčiai augančią infliaciją. **Nors Danijoje infliacijos augimas sustojo (kovo mėn. buvo žemiausia per 11 mėnesių – 6,7 % (vasario mėn. - 7,6 %))**, Danijos visuomenė vis dar susiduria su dideliais iššūkiais ir augančiomis kainomis.Paprastai partijos susitaria dėl kitų metų biudžeto lapkričio pabaigoje arba gruodžio pradžioje, tačiau derybos užsitęsė dėl visuotinių rinkimų ir užsitęsusio naujos koalicijos formavimo proceso. | [[**Finance Minister presents ‘tight budget’**](https://www.altinget.dk/artikel/bredt-flertal-er-enig-om-finanslov-for-2023)](https://fm.dk/nyheder/nyhedsarkiv/2023/april/bredt-flertal-bag-stram-og-ansvarlig-finanslov-for-2023/) |  |
| **04-27** | **Danijos veterinarijos ir maisto administracija (DVFA) nurodė išskersti 30 000 viščiukų po to, kai fermoje Also saloje vakarų Danijoje buvo aptiktas labai užkrečiamas paukščių gripo virusas.** | [**30,000 chickens culled in new bird-flu outbreak**](https://nyheder.tv2.dk/samfund/2023-04-26-30000-hons-pa-als-er-ramt-af-fugleinfluenza-og-skal-aflives) |  |
| **04-27** | **Švedijos telekomunikacijų operatorius „Telia“ sutiko parduoti savo veiklą Danijoje elektros ir interneto tiekėjui „Norlys“ už 6,25 mlrd. DKK (920 mln. USD).** Sandoris sudarytas praėjus keliems mėnesiams po to, kai „Telia“ pranešė, kad ketvirtojo ketvirčio pagrindinis pelnas yra šiek tiek mažesnis nei prognozuota, ir perspėjo, kad šiais metais atleis 1500 darbuotojų. | [**Telecom giant in $920m deal**](https://www.dr.dk/nyheder) |  |
| **04-27** | **Kopenhagoje lankėsi Europos komisaras ekonomikai Paolo Gentiloni. Po koronaviruso Danijos ekonomika atsigavo geriau, nei tikėtasi, todėl Danija negaus tiek pinigų, kiek anksčiau buvo sutarta iš ES 750 mlrd. eurų atkūrimo fondo.** Danija dabar gaus 10,7 mlrd. DKK (1,42 mlrd. EUR) prieš 2026 m., ty 1,2 mlrd. DKK mažiau nei anksčiau sutarta 11,9 mlrd. DKK (1,58 mlrd. EUR). Vakar buvo išmokėta pirmoji 2,2 mlrd. DKK įmoka, susijusi su J. Gentiloni vizitu. | [**EU cuts corona pay-out due to strong economy**](https://www.bt.dk/politik/staerk-oekonomi-koster-danmark-en-milliard-stoettekroner-fra-eu) |  |
| **04-28** | **Islandija ketvirtus metus iš eilės pirmauja Europoje pagal optinio pluošto jungčių (FTTH) skaičių. Iš viso Islandijoje yra prisijungę 76,8 proc. namų ūkių, toliau rikiuojasi Ispanija (73,6 proc.) ir Portugalija (71,1 proc.). Švedija ir Norvegija turi 67,5 procento namų ūkių, turinčių šviesolaidžio jungtis, Danija – 43 procentus, o Suomija – 43 procentus.** | [**Iceland is leading in using optical fiber cable in Europe**](https://icelandmonitor.mbl.is/news/news/2023/04/28/iceland_is_leading_in_using_optical_fiber_cable_in_/) |  |
| **05-01** | EK vykdomoji viceprezidentė **Margrethe Vestager siekia, kad ES šiais metais gali pasiektų politinį susitarimą, kuris atvers kelią pirmajam pasaulyje dideliam dirbtinio intelekto (AI) įstatymui.** Siekiama, kad dėl ES Dirbtinio intelekto įstatymo projektao būtų balsuojama gegužės 11 d. M. Vestager: „ES AI įstatymas yra „pro-inovacija“, nes juo siekiama sumažinti kylančių technologijų daromos žalos visuomenei riziką“. | [Vestager guides EU towards Artifical Intelligence legislation](https://www.bt.dk/udland/vestager-ser-eu-aftale-om-kunstig-intelligens-lande-i-aar) |  |
| **05-01** | **Danijos Vyriausybė (Gynybos ministras Troelsas Lundas Poulsenas kartu su ministre pirmininke Mette Frederiksen ir užsienio reikalų ministru Larsu Løkke Rasmussenu) sieks įsteigti nuolatinį trišalį organą su profesinių sąjungų judėjimu ir darbdavių organizacijomis, kad būtų užtikrintas nuolatinis dialogas „pagrindiniais visuomenei aktualiais klausimais“.** Siekiama, kad nauja institucija susitiktų keturis kartus per metus. | [Government aims to heal labour market wounds](https://www.bt.dk/politik/regeringen-vil-moedes-fast-med-arbejdsmarkedsparter-om-store-emner) |  |
| **05-02** | **Sutrikus Danijos oro erdvėje oro navigacijos paslaugas teikiančios „Naviair“ veiklai dėl darbuotojų stygiaus (per pandemiją atleisti maždaug 45 iš 300 skrydžių vadovų, padidėjęs krūvis), Kopenhagos oro uostas susiduria su ženkliu skrydžių vėlavimu:** balandžio 30 d. vėlavo 92 išvykimai ir 116 atvykimų, tai paveikė beveik 40% visų keleivių.Skrydžių vadovų profesinė sąjunga (DATCA) įspėja apie galimą streiką šią vasarą, jei jos narių atlyginimai nepadidės maždaug 40 procentų ir jų pajamos padidės iki 1,7 mln. DKK (230 000 eurų) per metus. | [More disruption at Copenhagen Airport](https://www.bt.dk/erhverv/konflikt-forsinker-fortsat-tusindvis-af-flypassagerer-i-koebenhavn) |  |
| **05-04** | **Danija nukrito į 3 vietą šių metų Pasaulio spaudos laisvės indekse.** Norvegija užima pirmąją vietą, o Airija aplenkė Daniją ir užėmė antrąją vietą. **Lietuva – 7-oje vietoje, pakilo iš 9-os nuo 2022 m.** | [**Denmark 3rd on Press Freedom Index**](https://www.bt.dk/udland/danmark-dumper-ned-paa-tredjepladsen-i-indeks-for-pressefrihed) |  |
| **05-04** | „Carlsberg“ pasiekė susitarimą su Vokietijos valdžios institucijomis ir sutiko sumokėti 372 mln. DKK (55 mln. USD) baudą už tariamą kartelio sukūrimą prieš daugiau nei dešimtmetį. | [**Carlsberg agrees to pay DKK372m fine in Germany**](https://www.bt.dk/erhverv/carlsberg-skal-i-tyskland-betale-millionboede-i-stor-kartelsag) |  |
| **05-04** | JAV turto valdytojas „Apollo Global Management“ planuoja prašyti Švedijos ir Danijos reguliuotojų patvirtinimo, kad perimtų daugumą kovojančios SAS akcijų. | **U.S. firm pushing for majority stake in SAS** |  |

**Parengė:**

Lietuvos Respublikos ambasados Danijos Karalystėje trečioji sekretorė Asta Sakalauskaitė-Jankauskienė, tel. +45 26040106, el. paštas asta.sakalauskaite@urm.lt.